নীতা লুল্লা

নীতা লুল্লা এগৰাকী ভাৰতীয় কষ্টিউম ডিজাইনাৰ আৰু ফেশ্বন ষ্টাইলিষ্ট যি ৩০০ৰো অধিক ছবিত কাম কৰিছে। তেওঁ ১৯৮৫ চনৰ পৰা বিবাহৰ সাজ-পোছাক ডিজাইন কৰি আহিছে৷ লুল্লাই জগডেকা বীৰুদু আথিলোকা সুন্দৰী, খুদা গৱাহ, দেৱদাস আদি ছবিৰ সাজ-পোছাক ডিজাইন কৰাৰ বাবে বিখ্যাত।

কৰ্মজীৱন

নীতা লুল্লাৰ প্ৰথম উল্লেখনীয় ক্লায়েণ্ট আছিল অলংকাৰ ডিজাইনাৰ বৰুণা জনী, যদিও সেই সময়ত জনীয়ে ব্যৱসায় আৰম্ভ কৰা নাছিল। ইয়াৰ পিছত লুল্লাই বলিউডৰ ক্লায়েণ্টৰ প্ৰতি সম্পূৰ্ণৰূপে প্ৰতিশ্ৰুতিবদ্ধ হৈছিল যেতিয়া তেওঁ দক্ষিণ ভাৰতৰ ছবি জগতত বিশিষ্ট অভিনেতা স্বপ্নাৰ বাবে কাপোৰ ডিজাইন কৰিছিল। এই সফলতাৰ পিছতে অভিনেত্ৰী ছালমা আঘা আৰু শ্ৰীদেৱীৰ বাবে তেওঁ কাপোৰ ডিজাইন কৰে।

নীতাৰ কেৰিয়াৰৰ অন্য এটা উল্লেখযোগ্য কৰ্ম আছিল ঐশ্বৰ্য ৰায়-অভিষেক বচ্চনৰ বিয়াৰ বাবে ডিজাইন কৰা সাজ-পোছাক। মেহেন্দি অনুষ্ঠানৰ বাবে ৰায়ৰ মুকুতাৰে আবৃত লেহেংগা আৰু দক্ষিণ ভাৰতীয় বিয়াৰ অনুষ্ঠানৰ বাবে অতিৰিক্ত সাজ-পোছাক তেওঁ তৈয়াৰ কৰিছিল। ডিজাইনাৰগৰাকীয়ে দাবী কৰিছে যে তেওঁৰ প্ৰিয় অভিনেত্ৰী আছিল দিব্যা ভাৰতী। নীতা লুল্লাই শিল্পা শেট্টী, ঐশ্বৰ্য ৰায়, শ্ৰীদেৱী, সপনা, ছালমা আজাদ, ঈশা কোপ্পিকৰ আৰু জুহি চাওলাৰ বাবে বস্ত্ৰ ডিজাইন কৰিছে। ৰিয়েলিটি টিভি শ্ব' তাহুলৰ সৌজন্যত লুল্লাই ৰাহুল মহাজনৰ পত্নী ডিম্পি গাংগুলীৰ ডিজাইনাৰ হিচাপেও কাম কৰে।

মহেঞ্জোদাৰো (২০১৬)ৰ দৰে ছবিত ডিজাইনৰ কাম সম্পূৰ্ণ কৰাৰ পিছত, তেওঁ গৌতমীপুত্ৰ সতকৰ্ণীৰ সৈতে পুনৰ টলিউডত হাত উজান দিয়াৰ পৰিকল্পনা কৰিছে।

নীতা লুল্লাই বিভিন্ন ৰঙৰ একাধিক সূতা একত্ৰিত কৰি সোণ আৰু ৰূপৰ সূতা একেলগে বৈ গতিশীল ৰেচমৰ টুকুৰা সৃষ্টি কৰা টেপেষ্ট্ৰীৰ প্ৰাচীন কৌশল পাইথানী ব্যৱহাৰ কৰা বুলি জনা গৈছে। তেওঁৰ অন্যতম উল্লেখযোগ্য পাইথানী সংগ্ৰহ ২০১৬ চনৰ ফেব্ৰুৱাৰী মাহত মেক ইন ইণ্ডিয়া পদক্ষেপত প্ৰদৰ্শিত হৈছিল। এই শ্ব’ত তেওঁ বৈ যোৱা লেহাংগা, দীঘল কুৰ্তা, জেকেট, ধোতি পেণ্ট, চেৰং স্কাৰ্টকে ধৰি বহুতো টুকুৰা প্ৰদৰ্শন কৰিছিল — যিবোৰ সকলোবোৰ পাইথানী শৈলী অনুসৰি এম্ব্ৰয়ডাৰী কৰা হৈছিল।

২০১৩ চনত লুল্লাই নিজৰ গৃহ চহৰ মুম্বাইত দ্য হুইছলিং উড ইণ্টাৰনেশ্যনেল নীতা স্কুল অৱ ফেশ্বন মুকলি কৰে। প্ৰতিষ্ঠানটোৱে ফেশ্বন, মাৰ্চেণ্ডাইজিং আৰু অনলাইন মাৰ্কেটিঙৰ নিৰ্বাচিত পাঠ্যক্ৰম আগবঢ়ায়। বৰ্তমান এই বিদ্যালয়খনৰ মালিক সুভাষ ঘাই যিয়ে লুল্লাৰ সৈতে কেইবাখনো ছবিত কাম কৰিছে।

সামাজিক সক্ৰিয়তা

নীতা লুল্লাই লিংগভিত্তিক হিংসাৰ বিৰুদ্ধে সদায় সৰৱ ভূমিকা পালন কৰি আহিছে আৰু তেওঁৰ কৰ্মৰাজিক এই বিষয়টোৰ প্ৰসাৰৰ এক মঞ্চ হিচাপে ব্যৱহাৰ কৰিছে। তেওঁৰ ২০১৬ চনৰ সংগ্ৰহ "#SheIsMe"-এ নিৰ্যাতনৰ মুখামুখি হোৱাৰ সময়ত কোমলতা আৰু সহনশীলতা—এই উভয়ৰে বাৰ্তা প্ৰেৰণ কৰিছিল। লেকমে ফেশ্বন উইকত এই সংগ্ৰহটোৰ আত্মপ্ৰকাশৰ সময়ত এটা নৃত্য প্ৰদৰ্শন অন্তৰ্ভুক্ত কৰা হৈছিল যিয়ে মহিলা নিৰ্যাতনৰ বিৰুদ্ধে মাত মাতিছিল। লুল্লাই মন্তব্য কৰে:
"এই সমগ্ৰ সংগ্ৰহটোৱে এগৰাকী মহিলাৰ বৈশিষ্ট্যসমূহৰ বিষয়ে কয়। আপুনি চেৰী ব্লছম আৰু অচমানথাছৰ সজীৱতাৰ পৰা শুকান ফুল আৰু ফাটি যোৱা পৃথিৱীলৈ হোৱা পৰিৱৰ্তন দেখিবলৈ পাব। প্ৰকৃতিৰ এই বিৰল অলৌকিকতা যিদৰে মৰম আৰু যত্নৰ প্ৰতি সঁহাৰি দিয়ে, কিন্তু অৱহেলা কৰিলে সিমানেই সহজে শুকাই যাব পাৰে, তেনেদৰেই যিকোনো শাৰীৰিক বা মানসিক নিৰ্যাতনৰ বলি হ’লে এগৰাকী মহিলাৰ আত্মাও মৰহি যাবলৈ আৰম্ভ কৰে। আমি ইয়াৰ বিৰুদ্ধে মাত মতাৰ প্ৰয়োজন।"

ব্যক্তিগত জীৱন

nail|এশা দেউলৰ বিবাহৰ অভ্যৰ্থনাত নীতা লুল্লা
নীতা লুল্লাৰ জন্ম ভাৰতৰ মুম্বাইৰ এক সিন্ধী পৰিয়ালত হৈছিল আৰু তেওঁ মুম্বাই তথা হায়দৰাবাদত ডাঙৰ-দীঘল হৈছিল। তেওঁ মুম্বাইৰ ফিল্ম চিটীত যথেষ্ট সময় অতিবাহিত কৰিছিল আৰু এছ.এন.ডি.টি. মহিলা বিশ্ববিদ্যালয়ৰ পৰা শিক্ষা সম্পূৰ্ণ কৰিছিল।
কান চলচ্চিত্ৰ মহোৎসৱ ২০২৩ – শ্বাকুন্তলামৰ বাবে শ্ৰেষ্ঠ সাজ-পোছাকৰ বঁটা।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় নাৰী
শ্ৰেণী:ভাৰতীয় ফেছন ডিজাইনাৰ
শ্ৰেণী:মহাৰাষ্ট্ৰৰ ব্যক্তি
শ্ৰেণী:হিন্দী আলোচনী
শ্ৰেণী:জীৱিত ব্যক্তি
শ্ৰেণী:ৰাষ্ট্ৰীয় চলচ্চিত্ৰ বঁটা (ভাৰত) বিজয়ী